Priekšlikums padomes īstenošanas lēmums, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (Autentisks ir tikai teksts holandiešu valodā) /* COM/2010/0129 galīgā redakcija - NLE 2010/0071 */





[pic] | EIROPAS KOMISIJA | Briselē, 6.4.2010 COM(2010)129 galīgā redakcija 2010/0071 (NLE) Priekšlikums PADOMES ĪSTENOŠANAS LĒMUMS, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (Autentisks ir tikai teksts holandiešu valodā) PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Saskaņā ar 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (turpmāk — “PVN direktīva”) 395. pantu Padome ar vienprātīgu lēmumu pēc Komisijas priekšlikuma var atļaut jebkurai dalībvalstij piemērot īpašus pasākumus, lai atkāptos no minētās direktīvas noteikumiem ar nolūku vienkāršot PVN iekasēšanas procedūru vai nepieļaut noteiktu veidu nodokļu nemaksāšanu vai izvairīšanos no nodokļu maksāšanas. Vēstulē, kas 2010. gada 29. janvārī reģistrēta Komisijas Ģenerālsekretariātā, Nīderlande lūdza atļauju gatavu apģērbu ražošanas nozarē piemērot atkāpes pasākumu, kas saskaņā ar Padomes Lēmumu 2007/740/EK iepriekš atļauts uz ierobežotu laiku. Saskaņā ar Direktīvas 2006/112/EK 395. panta 2. punktu Komisija 2010. gada 25. februāra vēstulē informēja pārējās dalībvalstis par Nīderlandes pieprasījumu. Ar 2010. gada 2. marta vēstuli Komisija paziņoja Nīderlandei, ka tās rīcībā ir visa nepieciešamā informācija pieprasījuma izvērtēšanai. | 120 | Vispārīgais konteksts Pieprasītais pasākums, t.i., apgrieztās maksāšanas mehānisms, jāuzskata par pasākumu noteikta veida nodokļu nemaksāšanas novēršanai gatavu apģērbu ražošanas nozarē. Apakšuzņēmēji gatavu apģērbu ražošanas nozarē dažkārt ir mazi uzņēmumi, kuru darbība bieži vien ir īslaicīga, nodokļu administrācijai tos ir grūti kontrolēt, un tie ir instruments nodokļa nemaksāšanai. Ierasts nodokļa nemaksāšanas veids ir šāds: apakšuzņēmēji nemaksā nodokļu iestādēm faktūrrēķinā norādīto PVN un pēc tam nav atrodami, atstājot klientam (darbuzņēmējam) derīgu faktūrrēķinu nodokļa atskaitījumam. Ar šo lēmumu Nīderlandes Karalistei gatavu apģērbu ražošanas nozarē atļauj izmantot shēmu, ar kuru apakšuzņēmēja PVN nomaksas saistības tiek nodotas apģērbu ražošanas uzņēmumam (darbuzņēmējam). Šajā sakarā ar Padomes Lēmumu 2007/740/EK Nīderlandei līdz 2009. gada 31. decembrim bija atļauts piemērot šo shēmu, ar kuru paredz atkāpi no PVN direktīvas 193. panta. Lai veiktu minētās atkāpes ietekmes novērtējumu, no vienas puses, un citu faktoru izvērtējumu, no otras puses, lēmums nosaka, ka Nīderlandei ir pienākums iesniegt ziņojumu par pasākuma efektivitāti un iespējamajiem pierādījumiem par gatavu apģērbu nozarē strādājošo apakšuzņēmēju pārvietošanos uz citām dalībvalstīm. Kā izriet no šī ziņojuma, atkāpes pasākuma un starptautiskā tirgus attīstības tendenču rezultātā situācija Nīderlandes gatavo apģērbu ražošanas nozarē attiecībā uz krāpniecību ir ievērojami uzlabojusies. Uzņēmumu skaits, uz kuru attiecināms atkāpes pasākums, pastāvīgi samazinās, tirgus stabilizējas un nodokļu iestāžu uzraudzības līmenis paaugstinās. Kā norāda Nīderlande, galīgais lēmums par atkāpes pasākuma izbeigšanu būtu jāpieņem vēlāk, iespējams, 2011. gadā, pēc apspriešanās ar citām ieinteresētajām pusēm, tādām kā darba inspekcija un par sociālo apdrošināšanu atbildīgā iestāde. Līdz ar to būtu nepieciešams pagarināt atkāpes pasākumu līdz 2012. gada beigām. Ja Nīderlande joprojām uzskatītu, ka nepieciešams pagarināt atkāpes pasākumu uz vēl ilgāku laiku, tai ne vēlāk kā līdz 2012. gada 1. aprīlim būtu jānosūta jauns novērtējuma ziņojums kopā ar pieprasījumu par pagarinājumu. | 130 | Spēkā esošie noteikumi priekšlikuma jomā Padomes 2007. gada 13. novembra lēmums, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (Padomes Lēmums 2007/740/EK, OV L 300, 17.11.2007., 71. lpp). | 141 | Atbilstība pārējiem ES politikas virzieniem un mērķiem Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 219 | Neattiecas. | Ekspertu atzinumu pieprasīšana un izmantošana | 229 | Neatkarīgu ekspertu atzinums nebija vajadzīgs. | 230 | Ietekmes novērtējums Īstenošanas lēmuma priekšlikuma mērķis ir apkarot iespējamo izvairīšanos no PVN samaksas gatavu apģērbu ražošanas nozarē, tādēļ tam potenciāli ir pozitīva ietekme uz tautsaimniecību. Tomēr, ņemot vērā atkāpes šauro darbības jomu un īso piemērošanas laikposmu, šāda ietekme jebkurā gadījumā būs ierobežota. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums Atļaujas piešķiršana Nīderlandes Karalistei piemērot pasākumu, atkāpjoties no 193. panta PVN direktīvā, attiecībā uz apgrieztās maksāšanas mehānisma izmantošanu konkrētiem darījumiem gatavu apģērbu ražošanas nozarē. | 310 | Juridiskais pamats PVN direktīvas 395. pants. | 329 | Subsidiaritātes princips Saskaņā ar PVN direktīvas 395. pantu dalībvalstij, kura vēlas ieviest pasākumus, atkāpjoties no minētās direktīvas, jāsaņem Padomes atļauja Padomes lēmuma veidā. Tādējādi priekšlikumā ir ievērots subsidiaritātes princips. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | 331 | Šis lēmums attiecas uz atļauju, ko piešķir dalībvalstij pēc tās pieprasījuma, un tas neuzliek nekādus pienākumus. | 332 | Tā kā atkāpes piemērošanas joma ir ierobežota, īpašais pasākums ir proporcionāls izvirzītajam mērķim. | Juridisko instrumentu izvēle | 342 | Saskaņā ar PVN direktīvas 395. pantu atkāpe no kopējiem PVN noteikumiem ir pieļaujama vienīgi ar Padomes atļauju, ko tā ar vienprātīgu lēmumu pieņem pēc Komisijas priekšlikuma. Turklāt Padomes lēmums ir vispiemērotākais juridiskais instruments, jo to var adresēt atsevišķām dalībvalstīm. | IETEKME UZ BUDžETU | 409 | Priekšlikums neietekmē Kopienas budžetu. | PAPILDU INFORMāCIJA | Pārbaudes/pārskatīšanas/turpināmības klauzula | 533 | Priekšlikumā ir iekļauta turpināmības klauzula. | E-3837 | 2010/0071 (NLE) Priekšlikums PADOMES ĪSTENOŠANAS LĒMUMS, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (Autentisks ir tikai teksts holandiešu valodā) EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu[1] un jo īpaši tās 395. panta 1. punktu, ņemot vērā Eiropas Komisijas priekšlikumu, tā kā: 1. Vēstulē, kas 2010. gada 29. janvārī reģistrēta Komisijas Ģenerālsekretariātā, Nīderlandes Karaliste lūdza atļauju gatavu apģērbu ražošanas nozarē piemērot īpašus nodokļu pasākumus, kas saskaņā ar Lēmumu 2007/740/EK tika atļauti iepriekš uz ierobežotu laiku[2]. 2. Saskaņā ar Direktīvas 2006/112/EK 395. panta 2. punktu Komisija 2010. gada 25. februāra vēstulē informēja pārējās dalībvalstis par Nīderlandes pieprasījumu. Komisija 2010. gada 2. marta vēstulē paziņoja Nīderlandes Karalistei, ka tās rīcībā ir visa nepieciešamā informācija pieprasījuma izvērtēšanai. 3. Saskaņā ar šo pasākumu Nīderlandei tiks atļauts gatavu apģērbu ražošanas nozarē piemērot shēmu, ar kuru apakšuzņēmēja saistības maksāt PVN nodokļu iestādēm tiek nodotas apģērbu ražošanas uzņēmumam (darbuzņēmējam). 4. Šādi pasākumi jau agrāk izrādījušies efektīvi profilakses pasākumi nozarē, kurā PVN iekasēšanu apgrūtina problēmas identificēt un pārraudzīt apakšuzņēmēju darbības. Tāpēc pieprasītais pasākums jāuzskata par pasākumu noteikta veida nodokļu nemaksāšanas novēršanai gatavu apģērbu ražošanas nozarē. 5. Gatavu apģērbu ražotāja atrašanās vietu ietekmē zemas darbaspēka izmaksas, un apakšuzņēmēji viegli pārvietojas no vienas valsts uz citu. Tāpēc atbilstoši Lēmumam 2007/740/EK Nīderlandei bija jāuzrauga un jāizvērtē šo faktoru ietekme uz atkāpes efektivitāti un līdz 2009. gada 31. jūlijam jāiesniedz ziņojums Komisijai. 6. Ziņojumā bija norādīts, ka atkāpes pasākuma un starptautiskā tirgus attīstības rezultātā situācija attiecībā uz krāpniecību ir ievērojami uzlabojusies un ka gatavo apģērbu ražošanas uzņēmumu skaits, uz kuriem attiecināma Lēmumā 2007/740/EK atļautā apgrieztās maksāšanas procedūra, ir vienmērīgi samazinājies. Tādējādi Nīderlandes gatavo apģērbu ražošanas nozarē pakāpeniski atgriežas stabilitāte. 7. Lai šo procesu pabeigtu, Nīderlandes Karaliste ir lūgusi atkārtoti pagarināt pasākumu uz ierobežotu laiku un vienlaikus paziņojusi, ka galīgais lēmums par iespējamo pasākuma izbeigšanu tiktu pieņemts 2011. gadā. Līdz ar to ir lietderīgi atļaut atkāpi līdz 2012. gada 31. decembrim. 8. Ja Nīderlandes Karaliste joprojām apsvērtu jaunu atkāpes pasākuma pagarinājumu pēc 2012. gada, tai ne vēlāk kā līdz 2012. gada 1. aprīlim būtu jāiesniedz Komisijai jauns novērtējuma ziņojums un pieprasījums par pagarinājumu. 9. Atkāpe neradīs nelabvēlīgu ietekmi nedz uz Eiropas Kopienu pašu resursiem, ko veido pievienotās vērtības nodoklis, nedz arī ietekmēs PVN summu, ko iekasē galīgajā patēriņa posmā, IR PIEŅĒMUSI ŠO ĪSTENOŠANAS LĒMUMU. 1. pants Atkāpjoties no Padomes Direktīvas 2006/112/EK 193. panta, ar šo Nīderlandes Karalistei līdz 2012. gada 31. decembrim atļauj gatavu apģērbu ražošanas nozarē piemērot shēmu, ar kuru apakšuzņēmēja saistības maksāt PVN nodokļu iestādēm nodod apģērbu ražošanas uzņēmumam (darbuzņēmējam). 2. pants Jebkādam iespējamam pieprasījumam par pasākuma pagarināšanu pēc 2012. gada Nīderlande pievieno Komisijai adresētu ziņojumu, jo īpaši attiecībā uz pasākuma efektivitāti un visiem citiem pierādījumiem par gatavu apģērbu ražošanas nozarē strādājošo apakšuzņēmēju pārvietošanos uz citām valstīm, un nosūta ne vēlāk kā līdz 2012. gada 1. aprīlim. 3. pants Šis īstenošanas lēmums ir adresēts Nīderlandes Karalistei. Briselē, Padomes vārdā — priekšsēdētājs [1] OV L 347, 11.12.2006., 1. lpp. Direktīvā grozījumi izdarīti ar Direktīvu 2006/138/EK (OV L 384, 29.12.2006., 92. lpp.). [2] Padomes 2007. gada 13. novembra lēmums, ar ko Nīderlandes Karalistei atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (OV L 300, 17.11.2007., 71. lpp).